pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-เวชภัณฑ์และยาโควิด-19 มีเพียงพอสำหรับดูแลประชาชน
วันอาทิตย์ที่ 22 สิงหาคม 2564
เวชภัณฑ์และยาโควิด-19 มีเพียงพอสําหรับดูแลประชาชน
วันพุธที่ 7 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลรับทราบรายงานข้อมูลเวชภัณฑ์และยาที่ใช้ดูแลผู้ป่วยโควิด-19 ทั่วประเทศ โดยพบว่ามีเพียงพอสําหรับดูแลประชาชนได้อีกหลายเดือน เช่น หน้ากาก N95 5 แสนชิ้น ใช้งานได้นาน 14 เดือน ชุด PPE สํารองคงคลังทั่วประเทศกว่า 3 ล้านชุด ใช้งานได้นาน 4 เดือน หน้ากากอนามัยทางการแพทย์ มีสํารองในคลังทั่วประเทศกว่า 190 ล้านชิ้น ใช้งานได้นาน 13 เดือน ยาฟาวิพิราเวียร์ มีกว่า 2.9 ล้านเม็ด กระจายอยู่ในคลังขององค์การเภสัชกรรม สํานักงานปลัดกระทรวงสาธารณสุข กรมการแพทย์ และกรมควบคุมโรค เป็นต้น ทั้งนี้ รัฐบาลจะประมาณการความต้องการและจัดทําแผนจัดหาให้เพียงพอ เพื่อดูแลประชาชนได้อย่างทั่วถึงและต่อเนื่อง
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ ยินดีและขอบคุณทุกความมุ่งมั่น ของทีมนักกีฬาพาราลิมปิก โตเกียว 2020 และชื่นชมอีก 1 เหรียญทองแดง จากแบดมินตัน ในการแข่งขันวันสุดท้าย “Tokyo 2020 Paralympics”
วันอาทิตย์ที่ 5 กันยายน 2564
นายกฯ ยินดีและขอบคุณทุกความมุ่งมั่น ของทีมนักกีฬาพาราลิมปิก โตเกียว 2020 และชื่นชมอีก 1 เหรียญทองแดง จากแบดมินตัน ในการแข่งขันวันสุดท้าย “Tokyo 2020 Paralympics”
นายกฯ ยินดีและขอบคุณทุกความมุ่งมั่น ของทีมนักกีฬาพาราลิมปิก โตเกียว 2020 และชื่นชมอีก 1 เหรียญทองแดง จากแบดมินตัน ในการแข่งขันวันสุดท้าย “Tokyo 2020 Paralympics”
วันนี้ (5 กันยายน 2564) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีกับทีมนักแบดมินตัน อํานวย เวชวิฐาน และ สุจิรัตน์ ปุกคํา เจ้าของเหรียญทองแดง จากประเภทหญิงคู่ WH โดยแม้แบดมินตัน เพิ่งจะถูกบรรจุเข้าไปในพาราลิมปิกปีนี้เป็นครั้งแรก แต่ทีมชาติไทยกลับสามารถทําผลงานได้อย่างยอดเยี่ยมและคว้าชัยชนะมาได้ถึง 2 เหรียญรางวัล
รวมทั้งได้ขอบคุณทัพนักกีฬาไทยทุกประเภทกีฬาที่ทุ่มเทเพื่อชื่อเสียงของประเทศตลอดการแข่งขัน ทําหน้าที่อย่างเต็มที่ ถึงเเม้จะต้องเผชิญกับสถานการณ์การแพร่ระบาดของโควิด-19 ทําให้มีความเสี่ยงทางด้านร่างกาย เเละมีความกดดันทางจิตใจ มากยิ่งขึ้น เเต่ทัพนักกีฬาก็สามารถร่วมกันเอาชนะ ฟันฝ่าอุปสรรค เเละสร้างผลงานที่ยอดเยี่ยมในฐานะ “ทีมชาติไทย” นําพารอยยิ้มแห่งความสุข มาสู่ประชาชนได้เหมือนเช่นเคย
ตลอดจน ขอบคุณทีมงาน ภาคเอกชน และหน่วยงานรัฐบาลที่เกี่ยวข้อง ผู้อยู่เบื้องหลังการให้ความสนับสนุน การฝึกซ้อมและความสําเร็จทุกคน และขอบคุณประชาชน ที่ร่วมกันส่งแรงเชียร์ให้แก่นักกีฬา ได้มีแรงกายและกําลังใจสู้ศึก ตลอดระยะเวลาที่ผ่านมา (24 สิงหาคม – 5 กันยายน 2564) ใน พาราลิมปิกเกมส์ โตเกียว 2020
โฆษกประจําสํานักนายกรัฐมนตรี กล่าวเพิ่มเติม ในมหกรรมกีฬาครั้งที่ 16 ณ กรุงโตเกียว ประเทศญี่ปุ่น นี้ ทัพนักกีฬาทีมชาติไทย สามารถคว้ามาได้ 5 เหรียญทอง 5 เหรียญเงิน และ 8 เหรียญทองแดง รวมทั้งสิ้น 18 เหรียญ อยู่ในอันดับที่ 25
รัฐบาลไทย-ข่าวทำเนียบรัฐบาล- 'รมว.วราวุธ' ร่วม ครม. ลงพื้นที่สุพรรณบุรี ส่งมอบเงินประกันรายได้ข้าว วงเงินกว่า 74,000 ล้านบาท ช่วยเหลือเกษตรกรผู้ปลูกข้าว
วันพฤหัสบดีที่ 9 ธันวาคม 2564
'รมว.วราวุธ' ร่วม ครม. ลงพื้นที่สุพรรณบุรี ส่งมอบเงินประกันรายได้ข้าว วงเงินกว่า 74,000 ล้านบาท ช่วยเหลือเกษตรกรผู้ปลูกข้าว
'รมว.วราวุธ' ร่วม ครม. ลงพื้นที่สุพรรณบุรี ส่งมอบเงินประกันรายได้ข้าว วงเงินกว่า 74,000 ล้านบาท ช่วยเหลือเกษตรกรผู้ปลูกข้าว
'รมว.วราวุธ' ร่วม ครม. ลงพื้นที่สุพรรณบุรี ส่งมอบเงินประกันรายได้ข้าว วงเงินกว่า 74,000 ล้านบาท ช่วยเหลือเกษตรกรผู้ปลูกข้าว
วันนี้ (9 ธ.ค. 64) เวลา 09.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ร่วมคณะรัฐมนตรีลงพื้นที่จังหวัดสุพรรณบุรี โครงการประกันรายได้เกษตรกรผู้ปลูกข้าวและมาตรการคู่ขนาน ปีการผลิต 2564/65 โดยมีพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานส่งมอบเงินตามมาตรการช่วยเหลือเกษตรกรผู้ปลูกข้าว วงเงินกว่า 74,000 ล้านบาท และมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายอาคม เติมพิทยาไพสิฐ รัฐมนตรีว่าการกระทรวงการคลังและประธานกรรมการธนาคารเพื่อการเกษตรและสหกรณ์การเกษตร (ธ.ก.ส.) นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ นายธนารัตน์ งามวลัยรัตน์ ผู้จัดการ ธ.ก.ส. พร้อมผู้บริหารและผู้แทนจากส่วนงานต่าง ๆ เข้าร่วมกิจกรรม ณ ตลาดกลางสินค้าเกษตรสุพรรณบุรี อําเภอศรีประจันต์ จังหวัดสุพรรณบุรี
ภายในงาน นายกรัฐมนตรี พร้อมคณะ ได้พบปะเกษตรกรผู้ปลูกข้าวและประชาชน เยี่ยมชมกระบวนการรวบรวมข้าวเปลือกจากสมาชิกสหกรณ์ตามโครงการมาตรการคู่ขนาน พร้อมเยี่ยมชมรถบรรจุน้ําดื่มสะอาดเคลื่อนที่จากกรมทรัพยากรน้ําบาดาล ที่สนับสนุนน้ําดื่มสะอาดบรรจุขวดจํานวน 10,000 ขวด น้ําดื่มสะอาดบรรจุแกลลอนขนาด 5 ลิตร จํานวน 1,000 แกลลอน และกรอกน้ําดื่มแจกจ่ายประชาชนที่มาร่วมงาน ตามนโยบาย "รัฐบาลห่วงใยประชาชน น้ํากินน้ําใช้ต้องไม่ขาดแคลน พวกเราจึงเร่งจัดหาน้ําบาดาลให้ประชาชนอย่างต่อเนื่อง"
โครงการประกันรายได้เกษตรกรผู้ปลูกข้าว ปี 2564/65 เป็นโครงการที่ได้รับการอนุมัติวงเงินงบประมาณเพิ่มเติมจากคณะรัฐมนตรี เมื่อวันที่ 30 พฤศจิกายน 2564 และคณะกรรมการ ธ.ก.ส. เมื่อวันที่ 3 ธันวาคม 2564 จํานวน 74,569 ล้านบาท เป้าหมายช่วยเหลือเกษตรกรผู้ปลูกข้าว 4.69 ล้านครัวเรือน ให้ได้รับผลตอบแทนจากการผลิตที่เหมาะสม
ซึ่ง ธ.ก.ส. จะทยอยโอนเงินเข้าบัญชีเกษตรกรโดยตรง 9-13 ธ.ค. พร้อมเสริมมาตรการคู่ขนานผ่านโครงการสินเชื่อชะลอการขายข้าวเปลือกนาปี ปีการผลิต 2564/65 เพื่อพยุงราคาข้าวผ่านสินเชื่อรวบรวมและสร้างมูลค่าเพิ่มโดยสถาบันเกษตรกร และสินเชื่อชะลอการขายข้าวเปลือก วงเงินรวมกว่า 35,000 ล้านบาท
รัฐบาลไทย-ข่าวทำเนียบรัฐบาล-ผู้ช่วยโฆษก ศบค. เผย รัฐบาลไม่ได้ห้ามการตรวจหาเชื้อโควิด-19 ในห้องปฏิบัติการ ย้ำทุกห้องปฏิบัติการต้องมีการตรวจที่มีมาตรฐาน
วันพุธที่ 7 กรกฎาคม 2564
ผู้ช่วยโฆษก ศบค. เผย รัฐบาลไม่ได้ห้ามการตรวจหาเชื้อโควิด-19 ในห้องปฏิบัติการ ย้ําทุกห้องปฏิบัติการต้องมีการตรวจที่มีมาตรฐาน
ผู้ช่วยโฆษก ศบค. เผย รัฐบาลไม่ได้ห้ามการตรวจหาเชื้อโควิด-19 ในห้องปฏิบัติการ ย้ําทุกห้องปฏิบัติการต้องมีการตรวจที่มีมาตรฐาน
วันนี้ (7 กรกฎาคม 2564) ณ โถงกลาง ตึกสันติไมตรี ทําเนียบรัฐบาล แพทย์หญิงอภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) เผยว่ารัฐบาลไม่ได้ห้ามการตรวจหาเชื้อโควิด-19 ในห้องปฏิบัติการ เพียงแต่ทุกห้องปฏิบัติการต้องมีมาตรฐาน เมื่อผู้ป่วยได้รับยืนยันผลบวก เจ้าหน้าที่สามารถปฏิบัติการจัดหาเตียงได้ทันที แต่สําหรับผู้ที่ตรวจ Rapid Test นั้นยังมีข้อจํากัดในการยืนยันการติดเชื้อ จึงทําให้ผู้ป่วยจําเป็นต้องตรวจหาเชื้อโควิด-19 ซ้ําอีกครั้ง โดยทางกรมวิทยาศาสตร์การแพทย์ได้อธิบาย Rapid Test ว่า จะมีทั้งการตรวจ Antigen หรือการตรวจ Antibody ซึ่งเรียกได้ว่าเป็นการตรวจภูมิคุ้มกัน หรือบางแห่งจะมีการตรวจแบบเจาะเลือดปลายนิ้วมือ หากผู้ป่วยจัดอยู่ในกลุ่มของผู้ที่มีอาการรุนแรง มีเชื้อปริมาณมาก การตรวจแบบ Rapid Test สามารถตรวจจับได้จริงว่าพบผลบวก แต่ความรวดเร็วของการตรวจค่อนข้างต่ํา ทั้งนี้การตรวจ Rapid Test สามารถใช้ได้ในกรณีฉุกเฉินสําหรับผู้ป่วยต้องผ่าตัดเร่งด่วน หรือกรณีผู้ที่มีเชื้อในปริมาณมาก และมีความเสี่ยงสูง
นอกจากนี้ ในส่วนของ กทม. ที่ได้ลงตรวจประกอบด้วย 2 ส่วน คือ ผู้ป่วย Walk in มีประวัติสัมผัสกับผู้ติดเชื้อยืนยันก่อนหน้า พบว่ามีความแม่นยําถึง 90% และการตั้งจุดตรวจในพื้นที่เสี่ยง มีการติดเชื้อกลุ่มก้อน เช่น ตลาด โรงงาน พบอัตราการตรวจจับการระบาด พบผู้ติดเชื้อเพียง 10% ทําให้ กทม. ต้องมีการปรับการตรวจหาเชื้อ เน้นการค้นหา สอบสวนการระบาดในลักษณะของ Active Case Finding ตาม Timeline ของผู้ติดเชื้อ พร้อมทั้งที่ประชุมได้พิจารณาเพิ่มเติมศูนย์ Walk in ให้สําหรับผู้ที่ต้องการตรวจหาเชื้อที่ไม่ได้มีการสัมผัสใกล้ชิดกับผู้ป่วยยืนยันก่อนหน้า และถ้าตรวจพบผลติดเชื้อ จะมีการจัดการผู้ป่วยในลําดับต่อไป
.......................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ทะลุ 7 หมื่นล้าน! ส่งออกข้าวไทยพุ่งกว่า 58% มั่นใจสิ้นปียอดถึง 7 ล้านตัน เดินหน้ายุทธศาสตร์ข้าว พัฒนาได้แล้ว 6 พันธุ์ใหม่
วันศุกร์ที่ 5 สิงหาคม 2565
ทะลุ 7 หมื่นล้าน! ส่งออกข้าวไทยพุ่งกว่า 58% มั่นใจสิ้นปียอดถึง 7 ล้านตัน เดินหน้ายุทธศาสตร์ข้าว พัฒนาได้แล้ว 6 พันธุ์ใหม่
.....
กระทรวงพาณิชย์จับมือกระทรวงเกษตรและสหกรณ์ ขับเคลื่อนยุทธศาสตร์ข้าวไทย ปี 2563 – 2567 มีความก้าวหน้าใน 3 ประเด็น ได้แก่ การพัฒนาพันธุ์ข้าว ได้ข้าวพันธุ์ใหม่แล้ว 6 สายพันธุ์ จากเป้าหมาย 12 สายพันธุ์ใหม่ การจัดประกวดข้าวพันธุ์ใหม่ปิดรับสมัครผู้เข้าร่วมโครงการแล้วเมื่อ 15 ก.ค. 65 และการเพิ่มหน่วยตรวจสอบเอกลักษณ์พันธุกรรมข้าวหอมมะลิไทยเพื่อให้บริการเชิงพาณิชย์ อยู่ระหว่างการพิจารณาของกรมการข้าว
.
การส่งออกข้าวไทยในครึ่งแรกของปี 2565 มีปริมาณ 3.99 ล้านตัน คิดเป็นมูลค่า 2,106 ล้านเหรียญสหรัฐ หรือราว 70,340 ล้านบาท ปริมาณเพิ่มขึ้นจากปีก่อน 58.28% กระทรวงพาณิชย์มั่นใจว่าแนวโน้มการส่งออกข้าวไทยปีนี้จะเป็นไปตามเป้าหมายที่ 7 ล้านตัน
.
อ่านเพิ่มเติม คลิก >>https://www.thaigov.go.th/news/contents/details/57561
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกดีอีเอสเตือนอย่าหลงเชื่อข่าวปลอม ทหารได้ฉีดไฟเซอร์เข็มสอง ที่โรงพยาบาลอานันทมหิดล แจงทหารตามที่ปรากฏเป็นข่าวยังไม่ได้รับการฉีดวัคซีนไฟเซอร์จากโรงพยาบาลอานันทมหิดลเพียงโดยเข้ามารับการตรวจหาเชื้อไวรัสโควิด-19 เพื่อไป
วันพุธที่ 18 สิงหาคม 2564
โฆษกดีอีเอสเตือนอย่าหลงเชื่อข่าวปลอม ทหารได้ฉีดไฟเซอร์เข็มสอง ที่โรงพยาบาลอานันทมหิดล แจงทหารตามที่ปรากฏเป็นข่าวยังไม่ได้รับการฉีดวัคซีนไฟเซอร์จากโรงพยาบาลอานันทมหิดลเพียงโดยเข้ามารับการตรวจหาเชื้อไวรัสโควิด-19 เพื่อไป
โฆษกดีอีเอสเตือนอย่าหลงเชื่อข่าวปลอม ทหารได้ฉีดไฟเซอร์เข็มสอง ที่โรงพยาบาลอานันทมหิดล
แจงทหารตามที่ปรากฏเป็นข่าวยังไม่ได้รับการฉีดวัคซีนไฟเซอร์จากโรงพยาบาลอานันทมหิดลเพียงโดยเข้ามารับการตรวจหาเชื้อไวรัสโควิด-19 เพื่อไปทําภารกิจของหน่วยเท่านั้น
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่ได้มีการแชร์รูปพร้อมข้อความในสื่อออนไลน์ในประเด็นเรื่องทหารได้ฉีดไฟเซอร์เข็มสองที่โรงพยาบาลอานันทมหิดลทางศูนย์ต่อต้านข่าวปลอมได้ตรวจสอบข้อเท็จจริงกับโรงพยาบาลอานันทมหิดลพบว่าข้อมูลดังกล่าวนั้นเป็นข้อมูลเท็จ
จากกรณีผู้ใช้เฟซบุ๊กที่เป็นทหารท่านหนึ่งโพสต์รูปภาพพร้อมข้อความว่า“เสี้ยนเข็ม2/Pfizer”จนเกิดการนําไปแชร์ต่อในโลกออนไลน์ทําให้เกิดความเข้าใจผิดว่าทหารที่โพสต์เฟซบุ๊กคนดังกล่าวได้รับวัคซีนยีห้อไฟเซอร์เป็นเข็มที่2แล้วนั้นทางโรงพยาบาลอานันทมหิดลได้ตรวจสอบเรื่องดังกล่าวและชี้แจงว่าทหารรายดังกล่าวอยู่สังกัดกรมทหารราบที่31รักษาพระองค์ได้มาเข้ารับบริการที่คลินิกทางเดินหายใจที่โรงพยาบาลอานันทมหิดลโดยเข้ามารับการตรวจหาเชื้อไวรัสโคโรนา(COVID-19)เพื่อไปทําภารกิจของหน่วยตามที่หน่วยได้รับมอบหมายให้จัดกําลังพลไปปฏิบัติหน้าที่ถวายความปลอดภัยในพื้นที่โรงพยาบาลจุฬาลงกรณ์สภากาชาดไทยในระหว่างวันที่20 – 23ส.ค. 64ทั้งนี้การที่บุคคลดังกล่าวได้โพสต์ข้อความว่า“เสี้ยนเข็ม2/Pizer”นั้นบุคคลดังกล่าวต้องการสื่อสารให้เข้าใจว่าอยากได้วัคซีนPizerเท่านั้นแต่ในข้อเท็จจริงบุคคลดังกล่าวยังไม่เคยได้รับวัคซีนเลย
ดังนั้นขอให้ประชาชนอย่าหลงเชื่อและขอความร่วมมือไม่ส่งต่อหรือแชร์ข้อมูลจนกว่าจะตรวจสอบความถูกต้องให้ชัดเจนเสียก่อนเพื่อมิให้เกิดความสับสนและตื่นตระหนกในสังคม ประชาชนสามารถรับข้อมูลข่าวสารจากโรงพยาบาลอานันทมหิดลสามารถติดตามได้ที่เว็บไซต์www.ananhosp.go.thหรือโทร. 036 785891-5ซึ่งการกระทําของผู้ที่ผลิตข่าวปลอมและผู้ที่เผยแพร่เป็นความผิดตามพ.ร.บ.ว่าด้วยการกระทําความผิดเกี่ยวกับคอมพิวเตอร์มาตรา14(2),(5)มีอัตราโทษจําคุกไม่เกิน5ปีหรือปรับไม่เกิน100,000บาทหรือทั้งจําทั้งปรับหรือกฎหมายอื่นๆที่เกี่ยวข้องโดยหน่วยงานที่เกี่ยวข้องจะดําเนินการตามกฎหมายกับผู้ที่ผลิตข่าวปลอมและผู้ที่เผยแพร่ทุกรายอย่างเด็ดขาดจริงจังและต่อเนื่องต่อไป
นอกจากนี้หากพี่น้องประชาชนพบเบาะแสการกระทําความผิดสามารถแจ้งผ่าน4ช่องทางได้แก่เว็บไซต์https://www.antifakenewscenter.com ,เฟซบุ๊กANTI-FAKE NEWS CENTER,ทวิตเตอร์@AFNCThailand,ไลน์@antifakenewscenterและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
***********
รัฐบาลไทย-ข่าวทำเนียบรัฐบาล-ครม. เคาะงบกลาง 1,725 ล้านบาท ลดค่าเอฟที (FT) ระยะเวลา 4 เดือน (พฤษภาคม-สิงหาคม 65) สำหรับผู้ใช้ไฟฟ้าประเภทบ้านอยู่อาศัยและประเภทกิจการขนาดเล็ก
วันอังคารที่ 10 พฤษภาคม 2565
ครม. เคาะงบกลาง 1,725 ล้านบาท ลดค่าเอฟที (FT) ระยะเวลา 4 เดือน (พฤษภาคม-สิงหาคม 65) สําหรับผู้ใช้ไฟฟ้าประเภทบ้านอยู่อาศัยและประเภทกิจการขนาดเล็ก
ครม. เคาะงบกลาง 1,725 ล้านบาท ลดค่าเอฟที (FT) ระยะเวลา 4 เดือน (พฤษภาคม-สิงหาคม 65) สําหรับผู้ใช้ไฟฟ้าประเภทบ้านอยู่อาศัยและประเภทกิจการขนาดเล็ก
วันที่ 10 พ.ค. 2565 นายธนกร วังบุญคงชนะ โฆษกประจําสํานักนายกรัฐมนตรี เผยที่ประชุมคณะรัฐมนตรีวันนี้ เห็นชอบกรอบวงเงิน 1,724.95 ล้านบาท ในมาตรการให้ส่วนลดอัตราค่าไฟฟ้าผันแปรค่า (FT) ให้แก่ผู้ใช้ไฟฟ้าประเภทบ้านอยู่อาศัยและประเภทกิจการขนาดเล็ก (ไม่รวมส่วนราชการและรัฐวิสาหกิจ) ที่มีการใช้ไฟฟ้าไม่เกิน 300 หน่วยต่อเดือน เป็นระยะเวลา 4 เดือน (พฤษภาคม-สิงหาคม 2565) โดยผู้ใช้ไฟฟ้าดังกล่าวที่จ่ายค่าไฟฟ้าให้กับการไฟฟ้านครหลวง (กฟน.) และ การไฟฟ้าส่วนภูมิภาค (กฟภ.) จะได้รับส่วนลดค่าไฟฟ้าจากการลดค่าเอฟทีที่ 0.2338 บาทต่อหน่วย ซึ่งเป็นการดําเนินตามมติคณะรัฐมนตรีเมื่อวันที่ 29 มีนาคม 2565 และ 19 เมษายน 2565
โฆษกประจําสํานักนายกรัฐมนตรี กล่าวเพิ่มเติมว่า มาตรการช่วยเหลือผู้ใช้ไฟฟ้าทําให้ลดภาระค่าไฟฟ้าค่าของชีพแก่ประชาชนประเภทบ้านอยู่อาศัยและกิจการขนาดเล็ก มีเงินเพื่อการบริโภคและอุปโภค ช่วยลดผลกระทบและป้องกันความเสี่ยงที่อาจจะเกิดขึ้นต่อการดําเนินธุรกิจของผู้ประกอบการ รวมไปถึงการใช้ชีวิตของประชาชนที่ได้รับผลกระทบ จากสถานการณ์ราคาพลังงานอันเนื่องจากปัญหาความขัดแย้งในภูมิภาคยุโรป ช่วยให้เศรษฐกิจไทยในภาพรวมสามารถขับเคลื่อนในระยะต่อไปได้
รัฐบาลไทย-ข่าวทำเนียบรัฐบาล-คำกล่าว พลเอก ประยุทธ์ จันทร์โอชา นายกรัฐมนตรี เนื่องในพิธีเปิดโรงงานผลิตหน่วยกักเก็บพลังงานต้นแบบแห่งแรกในภูมิภาคเอเชียตะวันออกเฉียงใต้
วันจันทร์ที่ 19 กรกฎาคม 2564
คํากล่าว พลเอก ประยุทธ์ จันทร์โอชา นายกรัฐมนตรี เนื่องในพิธีเปิดโรงงานผลิตหน่วยกักเก็บพลังงานต้นแบบแห่งแรกในภูมิภาคเอเชียตะวันออกเฉียงใต้
คํากล่าว พลเอก ประยุทธ์ จันทร์โอชา นายกรัฐมนตรี เนื่องในพิธีเปิดโรงงานผลิตหน่วยกักเก็บพลังงานต้นแบบแห่งแรกในภูมิภาคเอเชียตะวันออกเฉียงใต้  วันจันทร์ที่ ๑๙ กรกฎาคม ๒๕๖๔ เวลา ๑๐.๐๐ น.
ณ ตึกภักดีบดินทร์ ทําเนียบรัฐบาล
ท่านผู้มีเกียรติทุกท่าน
ผมมีความยินดีและรู้สึกเป็นเกียรติที่ได้มาร่วมในพิธีเปิดโรงงานผลิตหน่วยกักเก็บพลังงานด้วยเทคโนโลยี Semi Solid แห่งแรกในภูมิภาคเอเชียตะวันออกเฉียงใต้ ในวันนี้ และถือเป็นจุดเริ่มต้นที่ดีของประเทศไทยในการเริ่มต้นพัฒนาเทคโนโลยี และนวัตกรรมการพลังงาน ที่ตอบสนองต่อนโยบายรัฐบาลในการมุ่งหน้าเข้าสู่การนําพาประเทศเข้าสู่ Low Carbon Society และ Net Zero Carbon Country ในอนาคต
ด้วยกระแสการเปลี่ยนแปลงของโลกทางด้านพลังงานกําลังอยู่ในช่วงการเปลี่ยนผ่านจากการใช้พลังงานฟอสซิล ไปสู่การใช้พลังงานหมุนเวียนมากขึ้นทั้งพลังงานแสงอาทิตย์ พลังงานลม หรือพลังงานน้ํา โดยประเทศส่วนใหญ่ในโลกได้ให้ความสําคัญกับการตั้งเป้าหมายที่จะลดการปล่อยก๊าซคาร์บอนให้เหลือศูนย์ในปี ค.ศ. 2050 ซึ่งขณะนี้รัฐบาลได้เร่งผลักดันแผนพลังงานแห่งชาติโดยมุ่งเน้นในเรื่องการกําหนดเป้าหมายในการสร้างความเป็นกลางทางคาร์บอน (carbon neutral)และการปลดปล่อยก๊าซเรือนกระจกสุทธิเป็นศูนย์ (net zero)ให้สอดรับกับทิศทางด้านพลังงานของประเทศอื่น ๆ ทั่วโลก และที่สําคัญต้องสอดรับกับเป้าหมายการส่งเสริมยานยนต์ไฟฟ้าของประเทศไทยด้วย
ปัจจุบันเราจะเห็นได้ว่ามีการใช้ยานยนต์ไฟฟ้า หรือ รถ EV ตามท้องถนนมากขึ้น ซึ่งหนึ่งในปัจจัยสําคัญที่ทําให้ยานยนต์ไฟฟ้าได้รับความนิยมมากขึ้น คือ ราคาของรถที่ลดลง การเข้าถึงได้ง่ายมากขึ้น และการที่เทคโนโลยีแบตเตอรี่มีการพัฒนาอย่างก้าวกระโดดมากขึ้นทําให้ประสิทธิภาพของยานยนต์ไฟฟ้ามีมากขึ้น การส่งเสริมให้มีพัฒนาอุตสาหกรรมให้สอดคล้องรองรับการเติบโตของตลาดยานยนต์ไฟฟ้าจึงถือเป็นสิ่งที่รัฐบาลต้องการสนับสนุนให้เกิดขึ้น ซึ่งที่ผ่านมาเราได้กําหนดให้อุตสาหกรรมยานยนต์สมัยใหม่เป็นอุตสาหกรรมเป้าหมายของประเทศ (S-Curve) เพื่อจูงใจให้ภาคเอกชนเข้ามามีส่วนร่วมในการผลักดันเศรษฐกิจของประเทศ
การเปิดโรงงานผลิตแบตเตอรี่ที่มีความทันสมัยแห่งแรกในภูมิภาคเอเชียตะวันออกเฉียงใต้ในวันนี้ จึงถือเป็นก้าวสําคัญที่ช่วยให้อุตสาหกรรมยานยนต์ของไทย รักษาจุดยืนความเป็นผู้นําฐานการผลิตยานยนต์ในภูมิภาค และต่อยอดเปลี่ยนผ่านตัวเองเข้าสู่เทคโนโลยีการผลิตยานยนต์ไฟฟ้าสมัยใหม่ได้เร็วยิ่งขึ้น เพื่อมุ่งสู่การเป็นศูนย์กลางการลงทุนยานยนต์ไฟฟ้าที่สําคัญของอาเซียน
ผมเชื่อมั่นว่าการเชื่อมโยงและสนับสนุนกันระหว่างภาครัฐและภาคเอกชน รวมไปถึงความร่วมมือกันของพันธมิตรทั้งไทยและต่างประเทศจะสามารถสร้างการเปลี่ยนแปลงอุตสาหกรรมด้านพลังงานของประเทศ พร้อมทั้งอุตสาหกรรมต่อเนื่องอื่น ๆ ให้มีขีดความสามารถในการแข่งขันในระดับสากลได้อย่างเป็นรูปธรรม และทําให้ประเทศไทยเป็นฐานการผลิตที่สําคัญแห่งหนึ่งของโลก
บัดนี้ ได้เวลาอันสมควรแล้ว ผมขอเปิดโรงงานผลิตหน่วยกักเก็บพลังงานต้นแบบ และขอให้ผู้บริหาร เจ้าหน้าที่ที่มีส่วนเกี่ยวข้องทุกคนประสบแต่ความสุข
ความเจริญ มีกําลังกาย กําลังใจสมบูรณ์ เพื่อร่วมกันสร้างการเติบโตให้กับเศรษฐกิจ สังคม และสิ่งแวดล้อมที่ยั่งยืนของประเทศชาติต่อไป
ขอบคุณครับ
...........................
รัฐบาลไทย-ข่าวทำเนียบรัฐบาล-RT-PCR testing remains a requirement for incoming Thais and foreigners
วันพุธที่ 1 ธันวาคม 2564
RT-PCR testing remains a requirement for incoming Thais and foreigners
RT-PCR testing remains a requirement for incoming Thais and foreigners
November 30, 2021, at 1320hrs, at the Government House, following the weekly cabinet meeting, Prime Minister and Defense Minister Gen. Prayut Chan-o-cha affirmed that Thailand will continue to use RT-PCR testing method for both Thais and foreigners who enter the country from 63 countries/territory that are exempted from quarantine requirement, and tourists under the Test & Go scheme. This is as proposed by Ministry of Public Health and concerned agencies and agreed upon at the cabinet meeting to prevent and control the spread of COVID-19’s Omicron variant.
The Prime Minister added that he would lead a delegation to Udon Thani province today (December 1). He has recently traveled to provinces in several regions to meet with and listen directly to the people in a bid to identify and promptly solve their problems. In Udon Thani, the Prime Minister would also visit and pay homage to local temple and sacred place for auspiciousness.
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ขานรับนโยบายรัฐบาล ยกระดับค้ามนุษย์สู่เทียร์ 1 ตั้งศูนย์ตรวจสอบ เจ้าหน้าที่รัฐมีเอี่ยว
วันอาทิตย์ที่ 28 สิงหาคม 2565
รัฐมนตรีว่าการกระทรวงยุติธรรม ขานรับนโยบายรัฐบาล ยกระดับค้ามนุษย์สู่เทียร์ 1 ตั้งศูนย์ตรวจสอบ เจ้าหน้าที่รัฐมีเอี่ยว
รัฐมนตรีว่าการกระทรวงยุติธรรม ขานรับนโยบายรัฐบาล ยกระดับค้ามนุษย์สู่เทียร์ 1 ตั้งศูนย์ตรวจสอบ เจ้าหน้าที่รัฐมีเอี่ยว จี้ดีเอสไอสืบสวนสะสางคดี บูรณาการร่วมหน่วยงานต่างๆ หวังเป็นหนึ่งในกลไกพาเลื่อนชั้น พร้อมเร่งช่วยเหลือคนเดือดร้อนให้มากที่สุด
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า กรมสอบสวนคดีพิเศษ(ดีเอสไอ) ได้รายงานสรุปผลการดําเนินงานป้องกันและปราบปรามการค้ามนุษย์ ประจําปี 2564 - 2565 โดยกองคดีการค้ามนุษย์ มีทั้งคดีการค้าประเวณี แรงงาน เจ้าหน้าที่รัฐไปมีส่วนเกี่ยวข้อง และการฟอกเงิน ซึ่งในช่วง 5 ปีที่ผ่านมา ทําเสร็จไปแล้ว 60 คดี และอยู่ระหว่างสอบสวน 20 คดี โดยคดีสําคัญ อาทิ การช่วยเหลือชาวเมียนมาออกจากโรงงานขนมเยลลี่ ที่กักขังบังคับใช้แรงงาน การบังคับทํางาน ทําร้ายร่างกาย ลักษณะเป็นการค้ามนุษย์ที่โรงงานขนมจีน จ.นครปฐม การค้ามนุษย์ด้านแรงงานในสวนปาล์มภาคใต้ และการร่วมมือกับกัมพูชาจับแก๊งคอลเซ็นเตอร์ เป็นต้น
นายสมศักดิ์ กล่าวอีกว่า นอกจากนี้ ดีเอสไอ ยังได้มีคําสั่งให้จัดตั้งศูนย์ติดตามและตรวจสอบเจ้าหน้าที่รัฐที่เกี่ยวข้องกับการค้ามนุษย์ เพื่อตรวจสอบ สืบสวนและสอบสวน เพื่อป้องกันปราบปราม สืบสวน สอบสวนคดีพิเศษเพื่อดําเนินคดีกับผู้กระทําความผิด โดยมีคดีที่ดําเนินการไปแล้ว เช่น กรณีร้านชมดาวคาราโอเกะ จ.กาญจนบุรี ร้านสาวพานคาราโอเกะ จ.เชียงราย ร้านบีเฮฟเว่น พัทยา ที่มีเจ้าหน้าที่รัฐเรียกรับผลประโยชน์ รับส่วย ซึ่งได้ดําเนินคดีกับเจ้าหน้าที่ไปแล้วหลายราย และอยู่ระหว่างสอบสวนอีกจํานวนมาก และได้มีการจัดตั้งศูนย์คัดแยกผู้เสียหายจากการค้ามนุษย์ โดยมีที่พักและเจ้าหน้าที่ในการช่วยเหลือบําบัดและฟื้นฟูจิตใจ รวมถึงการบูรณาการความร่วมมือระหว่างหน่วยงานต่างๆ ทั้งในและนอกประเทศอีกด้วย
"รัฐบาลได้ตั้งเป้าที่จะเลื่อนระดับขึ้นสู่เทียร์ 1 ให้ได้ภายในปี 2570 ที่ผ่านมาประเทศไทยสามารถเลื่อนระดับจากเทียร์ 2 ที่ต้องจับตามอง สู่เทียร์ 2 ได้ ซึ่งกรมสอบสวนคดีพิเศษมีกองคดีการค้ามนุษย์ ที่จะสามารถเป็นส่วนหนึ่งในการยกระดับประเทศของเราได้ จึงขอให้เร่งทํางานสืบสวนสะสางคดี บูรณาการร่วมกับหน่วยงานต่างๆ และเร่งช่วยเหลือผู้เดือดร้อนให้มากที่สุด เพื่อยกระดับสถานการณ์ด้านการค้ามนุษย์ให้เป็นไปตามมาตรฐาน ซึ่งจะทําให้เราได้รับความช่วยเหลือและความร่วมมือในหลายๆ ด้านจากต่างประเทศ" นายสมศักดิ์ กล่าว
รัฐบาลไทย-ข่าวทำเนียบรัฐบาล-ศบค.ยกเลิกเคอร์ฟิวและพื้นที่สีแดงเข้ม เริ่ม 1 ธ.ค.64
วันพุธที่ 1 ธันวาคม 2564
ศบค.ยกเลิกเคอร์ฟิวและพื้นที่สีแดงเข้ม เริ่ม 1 ธ.ค.64
วันเสาร์ที่ 27 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
ศบค.ขยายระยะเวลาประกาศสถานการณ์ฉุกเฉินต่ออีก 2 เดือน คือ 1 ธ.ค.64 – 31 ม.ค.65 และปรับระดับพื้นที่สถานการณ์ย่อยทั่วราชอาณาจักร เริ่มตั้งแต่วันที่ 1 ธ.ค.64 เป็นต้นไป ประกอบด้วย ยกเลิกพื้นที่ควบคุมสูงสุดและเข้มงวด หรือพื้นที่สีแดงเข้ม และยกเลิกการห้ามออกนอกเคหะสถาน ลดจํานวนพื้นที่ควบคุมสูงสุด สีแดง จาก 39 จังหวัด เป็น 23 จังหวัด พื้นที่ควบคุม สีส้ม มี 23 จังหวัดเท่าเดิม พื้นที่เฝ้าระวังสูงสุด สีเหลือง จาก 5 จังหวัด เพิ่มเป็น 24 จังหวัด พื้นที่นําร่องท่องเที่ยว สีฟ้า จากเดิม 4 จังหวัด เพิ่มเป็น 7 จังหวัด และจังหวัดที่มีการนําร่องท่องเที่ยวในบางพื้นที่อีก 19 จังหวัด ส่วนสถานบันเทิงเปิดเมื่อได้รับอนุญาตตั้งแต่ 16 ม.ค.65 เป็นต้นไป โดยจําหน่ายสุราได้ไม่เกิน 23.00 น. และเปิดบริการได้ไม่เกิน 24.00 น.
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ย้ำแก้ปัญหาสลากแพงแบบรักษาสมดุล “สลากใบ-สลากดิจิทัล” กองสลากฯ พร้อมเพิ่มสลากดิจิทัลเข้าระบบแบบค่อยเป็นค่อยไป เน้นประเมินตามความต้องการของประชาชน
วันศุกร์ที่ 24 มิถุนายน 2565
โฆษกรัฐบาลเผย “นายกฯ” ย้ําแก้ปัญหาสลากแพงแบบรักษาสมดุล “สลากใบ-สลากดิจิทัล” กองสลากฯ พร้อมเพิ่มสลากดิจิทัลเข้าระบบแบบค่อยเป็นค่อยไป เน้นประเมินตามความต้องการของประชาชน
โฆษกรัฐบาลเผย นายกฯ ย้ําแก้ปัญหาสลากแพงแบบรักษาสมดุล สลากใบ-สลากดิจิทัล กองสลากฯ พร้อมเพิ่มสลากดิจิทัลเข้าระบบแบบค่อยเป็นค่อยไป เน้นประเมินตามความต้องการของประชาชน งวด 1 ส.ค.เคาะเพิ่ม 2 ล้านฉบับเริ่มจําหน่าย 17 ก.ค.นี้พร้อมเพิ่มจุดจําหน่ายสลาก 80 บาท
วันที่ 24 มิถุนายน 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผย ว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามและประเมินโครงการสลากดิจิทัล ที่จําหน่ายสลากผ่านแอป “เป๋าตัง” ซึ่งถือว่าเป็นความสําเร็จในการแก้ปัญหาจําหน่ายสลากเกินราคาอย่างเป็นรูปธรรม โดยล่าสุดคณะกรรมการสลากกินแบ่งรัฐบาล มีมติให้เพิ่มปริมาณสลากจําหน่ายผ่านแพลตฟอร์ม หรือสลากดิจิทัล อีก 2 ล้านฉบับ ในงวดวันที่ 1 สิงหาคม 2565 โดยจะเริ่มจําหน่ายตั้งแต่วันที่ 17 กรกฎาคม 2565 เพื่อให้ประชาชนสามารถซื้อสลากหมายเลขที่ต้องการได้ในราคา 80 บาท มากขึ้น สอดคล้องกับนโยบายรัฐบาลที่ต้องการแก้ไขปัญหาสลากแพงให้เกิดผลเป็นรูปธรรม ทั้งนี้ การเพิ่มปริมาณสลากดิจิทัลจะเป็นในลักษณะค่อยเป็นค่อยไป งวดละ 1-2 ล้านใบ ตามความต้องการของตลาด โดยมีการประเมินแบบงวดต่องวด ถ้างวดไหนขายดี ใช้เวลาขายน้อย งวดต่อไปก็จะเพิ่มจํานวนมากขึ้น แต่ภายในปีนี้จะมีจํานวนสูงสุดไม่เกิน 20 ล้านใบ
โฆษกประจําสํานักนายกรัฐมนตรีกล่าวเพิ่มเติมว่า พร้อมกันนี้ จะมีการเพิ่มจุดจําหน่ายสลากในราคา 80 บาท จากเดิมตั้งเป้า 1,000 จุดทั่วประเทศ จะเพิ่มอีก 2,000 จุดทั่วประเทศ ผ่านการขาย ณ ปั๊มน้ํามันบางจาก และ ปตท. เพื่อเพิ่มช่องทางให้ประชาชนเลือกซื้อได้สะดวก คาดว่าประชาชนจะให้ความสนใจไม่แพ้สลากดิจิทัล
“นายกรัฐมนตรีกําชับให้รักษาสมดุลระหว่างสลากใบและระบบดิจิทัล การแก้ไขปัญหาขอให้ค่อยเป็นค่อยไป อย่าเป็นแบบก้าวกระโดด ยืนยันรัฐบาลไม่มีนโยบายมอมเมาประชาชน พร้อมกับย้ําให้ประชาชนมีสติในการเลือกซื้อสลาก รัฐบาลมีความตั้งใจในการพัฒนาแพลตฟอร์มดิจิทัลขึ้นเพื่อแก้ไขปัญหาและให้เกิดประโยชน์สูงสุดกับประชาชน” นายธนกรฯ กล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงคมนาคมมอบหมาย สำนักงานการบินพลเรือนแห่งประเทศไทย (CAAT) เตรียมความพร้อมการยกเลิก Test&Go และรับมาตรการการใช้ Self ATK
วันพุธที่ 27 เมษายน 2565
รัฐมนตรีว่าการกระทรวงคมนาคมมอบหมาย สํานักงานการบินพลเรือนแห่งประเทศไทย (CAAT) เตรียมความพร้อมการยกเลิก Test&Go และรับมาตรการการใช้ Self ATK
ศบค. มีมติเมื่อวันศุกร์ที่ 22 เม.ย. 65 ยกเลิกมาตรการ Test&Go ให้มีผลบังคับใช้วันที่ 1 พ.ค. 65 โดยกําหนดให้ผู้โดยสารที่เข้าประเทศ ต้องได้รับวัคซีนตามที่กําหนดและทํา Self ATK ก่อนการเดินทางอย่างน้อย 72 ชั่วโมง
รัฐมนตรีว่าการกระทรวงคมนาคม นายศักดิ์สยาม ชิดชอบ ได้สั่งการให้หน่วยงานที่เกี่ยวข้อง ทั้งทางบกทางน้ํา ทางอากาศ ทบทวนมาตรการในการปฏิบัติต่อผู้โดยสาร ให้สอดคล้องตามนโยบายของรัฐบาล และย้ําให้มีการอํานวยความสะดวกแก่ผู้โดยสาร และให้ทุกหน่วยงานต้องมีการเตรียมการในส่วนที่เป็นความรับผิดชอบของแต่ละหน่วยงาน มิให้เกิดปัญหาในทางปฏิบัติจากนโยบายของรัฐมนตรีว่าการกระทรวงคมนาคมดังกล่าว สํานักงานการบินพลเรือนแห่งประเทศไทย (CAAT) ได้ออกประกาศผู้ทําการในอากาศ (NOTAM) ลงวันที่ 26 เมษายน 2565 ทั้งหมด 6 ข้อดังนี้
1.ผู้โดยสารที่ได้รับวัคซีนครบถ้วนแล้ว สามารถเข้าประเทศได้โดยไม่ต้องมีการตรวจใดๆ เพิ่มเติม แต่อย่างไรแนะนําให้ผู้โดยสารตรวจ ATK หากมีอาการ
2.ผู้โดยสารที่ยังไม่ได้รับวัคซีน หรือได้รับวัคซีนยังไม่ครบถ้วนสามารถตรวจ RT-PCR ภายใน ๗๒ ชั่วโมงก่อนเดินทาง และจะสามารถเข้าประเทศได้โดยไม่ต้องมีการตรวจใดๆ เพิ่มเติมเช่นเดียวกับผู้โดยสารที่ได้รับวัคซีนครบถ้วนแล้ว หากผู้โดยสารกลุ่มนี้ไม่มีผลตรวจจะต้องเข้าทําการกักตัวตามที่เจ้าหน้าที่ด่านกักกันโรคสั่ง และจะต้องทําการตรวจ RT-PCR ในวันที่ ๔ หรือวันที่ ๕ ของการกักตัว
3.ผู้โดยสารทุกคนต้องมีประกันสุขภาพคุ้มครอง COVID หรือ จดหมายรับประกันมูลค่าไม่ต่ํากว่า ๑๐,๐๐๐ ดอลล่าร์สหรัฐ ที่มีระยะคุ้มครองตลอดระยะเวลาที่อยู่ในประเทศไทย ซึ่งผู้โดยสารสามารถใช้ประกันนี้ในการรักษาอาการของ COVID หากพบว่าเป็นผู้ติดเชื้อ
4.ผู้โดยสารจะต้องฉีดส่งเอกสารการฉีดวัคซีน หรือการตรวจและประกันในระบบ Thailand Pass ก่อนการเดินทางและเมื่อเอกสารได้รับการตรวจสอบแล้วผู้โดยสารจะได้ QR Code เพื่อให้แสดงต่อสายการบิน หากไม่มี QR Code นี้สายการบินอาจปฎิเสธการรับขนส่งผู้โดยสารได้
5.สายการบินจะต้องทําการตรวจสอบผู้เดินทางว่ามี QR Code จากระบบ Thailand Pass ก่อนรับเป็นผู้โดยสารมากับอากาศยาน และหากพบว่าผู้โดยสารเดินทางมาถึงประเทศไทย โดยไม่มี QR Code สายการบินจะต้องเป็นผู้รับผิดชอบส่งผู้โดยสารกลับประเทศต้นทาง
6.สนามบินและหน่วยงานที่เกี่ยวข้องต้องดําเนินการตามมาตรการของรัฐอย่างเคร่งครัด เช่นการให้สวมหน้ากาก การตรวจสอบอุณหภูมิร่างกาย ก่อนเข้าหรือออก ตามที่รัฐบาลได้สั่งการอย่างเข้มงวด
ทั้งนี้ กระทรวงคมนาคมได้มอบหมายให้ CAAT ติดตามและกํากับดูแล การเดินทางของผู้โดยสารให้ได้รับความสะดวกในการเดินทางเข้ามาในราชอาณาจักรไทย ตามมาตรการที่ ศบค. กําหนด อย่างใกล้ชิดต่อไป
รัฐบาลไทย-ข่าวทำเนียบรัฐบาล-ปลัดกระทรวงเกษตรฯ สั่งข้าราชการลงพื้นที่ทำงานเชิงรุก รับฟังปัญหาข้อร้องเรียน และความเดือดร้อนพี่น้องเกษตรกรในพื้นที่
วันจันทร์ที่ 22 พฤศจิกายน 2564
ปลัดกระทรวงเกษตรฯ สั่งข้าราชการลงพื้นที่ทํางานเชิงรุก รับฟังปัญหาข้อร้องเรียน และความเดือดร้อนพี่น้องเกษตรกรในพื้นที่
ปลัดกระทรวงเกษตรฯ สั่งข้าราชการลงพื้นที่ทํางานเชิงรุก รับฟังปัญหาข้อร้องเรียน และความเดือดร้อนพี่น้องเกษตรกรในพื้นที่ จ.นครราชสีมา และ จ.ขอนแก่น
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยว่าได้ มอบหมายให้ นายสุธัญญ์ ฤทธิขาบ ผู้อํานวยการสํานักบริหารกองทุนเพื่อช่วยเหลือเกษตรกรและรับเรื่องร้องเรียน(สกร.) และคณะลงพื้นที่เชิงรุก เพื่อรับทราบปัญหาของกลุ่มมวลชนและเกษตรกรที่เรียกร้องให้แก้ปัญหาความเดือดร้อน และขอให้ความช่วยเหลือด้านหนี้สิน ที่ดินทํากิน และการส่งเสริมอาชีพในพื้นที่ จ.นครราชสีมา และ จ.ขอนแก่น
โดยเมื่อวันที่ 21 พฤศจิกายน 2564 ที่ผ่านมา คณะของสํานักบริหารหองทุนฯ ได้เดินทางไปยังเครือข่ายประชาชน 4 ภาค (สอส.) อ.สูงเนิน จ. นครราชสีมา มีนายประพาส โงกสูงเนิน ประธานกลุ่มเครือข่ายประชาชน 4 ภาค (สอส.) และคณะกรรรมการกลุ่มให้การต้อนรับ พบว่าทางกลุ่มต้องการให้เร่งรัดการแต่งตั้งประธานอนุกรรมการคณะกรรมการ สอส. ด้านที่ดินและป่าไม้ และด้านการส่งเสริมอาชีพ ปัญหาที่พบของเครือข่าย คือขาดระบบการกระจายน้ําจากบ่อบาดาลที่ขุดเจาะเพื่อส่งไปยังแปลงเกษตร ปัญหาเรื่องปุ๋ยที่อยู่ระหว่างการเสนอโครงการ รวมทั้งได้ตรวจเยี่ยม แปลงเกษตรด้านต่างๆ ของชุมชนเครือข่าย ส.อ.ส.
จากนั้นคณะได้เดินทางไปยัง ที่ทําการกลุ่มเครือเกษตรกรพัฒนาชาติไทยรักสันติ อ.พล จ. ขอนแก่นโดย มีนายสุพล หมื่นศรีพรหมประธานเครือข่าย และ สมาชิกจํานวน 50 คน ให้การต้อนรับ ได้รับฟังข้อมูลเกี่ยวกับการให้ความช่วยเหลือด้านหนี้สินและที่ดิน ของกองทุนหมุนเวียนเพื่อการกู้ยืมแก่เกษตรกรและผู้ยากจน การส่งเสริมฟื้นฟูอาชีพของ กองทุนสงเคราะห์เกษตรกร รวมถึงได้รับทราบปัญหาของพี่น้องเกษตรกรสมาชิกวิสาหกิจชุมชนผู้เลี้ยงโค อาทิ เรื่องที่ดินทํากิน เรื่องการชําระหนี้กองทุนฯ ซึ่งได้มอบหมายให้หน่วยงานที่เกี่ยวข้อง หาแนวทางการให้ความช่วยเหลือเกษตรกรอย่างเร่งด่วนต่อไป
รัฐบาลไทย-ข่าวทำเนียบรัฐบาล-ครม. ปลื้มอาคารแสดงไทย งาน World Expo 2020 Dubai ได้รับความนิยมในลําดับที่ 1 ในโซน Mobility ช่วง 3 เดือนแรก (ต.ค.-ธ.ค. 64 ) มีผู้เข้าชมแล้ว 713,945 คน
วันอังคารที่ 1 มีนาคม 2565
ครม. ปลื้มอาคารแสดงไทย งาน World Expo 2020 Dubai ได้รับความนิยมในลําดับที่ 1 ในโซน Mobility  ช่วง 3 เดือนแรก (ต.ค.-ธ.ค. 64 ) มีผู้เข้าชมแล้ว 713,945 คน
ครม. ปลื้มอาคารแสดงไทย งาน World Expo 2020 Dubai ได้รับความนิยมในลําดับที่ 1 ในโซน Mobility  ช่วง 3 เดือนแรก (ต.ค.-ธ.ค. 64 ) มีผู้เข้าชมแล้ว 713,945 คน
วันที่ 1 มี.ค. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผย ที่ประชุมคณะรัฐมนตรีรับทราบความก้าวหน้าโครงการอาคารแสดงประเทศไทย งาน World Expo 2020 Dubai รอบช่วง 3 เดือนแรก (เดือน ต.ค.-ธ.ค. 64) มีผู้เข้าชมแล้วทั้งสิ้น 713,945 คน (ณ ข้อมูล ณ วันที่ 31 ธ.ค. 64) และได้รับความนิยมจากผู้เข้าชมในลําดับที่ 1 ในโซน Mobility และเป็นลําดับที่ 4 จากอาคารจัดแสดง ระดับประเทศทั้งหมดโดยรองจากซาอุดีอาระเบีย ปากีสถาน สหรัฐอาหรับเอมิเรตส์และไทย
สําหรับปัจจัยที่ส่งผลต่อความสนใจจากสื่อไทยและต่างประเทศ ได้แก่ (1) เนื้อหา และรูปแบบการนําเสนอ (เช่น ศิลปวัฒนธรรมไทย พระอัจฉริยภาพของสถาบันพระมหากษัตริย์) (2) ความนิยมของร้านอาหารไทย (โดยเฉพาะจากชาวสหรัฐอาหรับเอมิเรตส์และชาวต่างชาติ) และ (3) การแสดงประจําวันบริเวณเวทีหน้าอาคารแสดงฯ (เช่น การแสดงชุด Thai Fighting Spirit) โดยมีกิจกรรมที่สําคัญ ได้แก่ การจัดแสดงศิลปวัฒนธรรมไทย เช่น การแสดงมวยไทยประยุกต์ ร่วมกับเกมและแอนิเมชัน การแสดงสี่ภาคผสมจังหวะดนตรีที่ทันสมัย และการแสดงโขน การจัดกิจกรรมตามเทศกาลต่าง ๆ เช่น เทศกาลอาหารไทยและสุขภาพ เทศกาลลอยกระทง และงานวันชาติไทย การจัดกิจกรรมเกี่ยวกับความสัมพันธ์ระหว่างประเทศ เช่น กิจกรรมเฉลิมฉลองครบรอบ 45 ปี การสถาปนาความสัมพันธ์ทางการทูต ระหว่างไทย-สหรัฐอาหรับเอมิเรตส์ นอกจากนี้ ยังได้รับรองบุคคลสําคัญระดับราชวงศ์ ระดับรัฐบาล และองค์การระหว่างประเทศ อาทิ Prince Sora Bint Saud Al-Saud ซาอุดิอาระเบีย รัฐมนตรีแห่งรัฐว่าด้วยความร่วมมือระหว่างประเทศ สหรัฐอาหรับเอมิเรตส์
สําหรับแผนงานกิจกรรมในช่วง 3 เดือนหลัง คือ เดือน ม.ค.-มี.ค. 65 จะเน้นการจัดกิจกรรมเพื่อแสดงศักยภาพด้านต่าง ๆ ของไทย เช่น เทศกาลดิจิทัลและนวัตกรรม เช่น นําเสนอโครงการเน็ตประชารัฐ สินค้าและบริการของดิจิทัลสตาร์ทอัพไทย และนวัตกรรมสินค้าฮาลาล เทศกาลพลังงานและสิ่งแวดล้อม เช่น นําเสนอนวัตกรรมด้านพลังงานแห่งอนาคต สัปดาห์เผยแพร่ศิลปวัฒนธรรมไทยและผลิตภัณฑ์ของไทย เช่น มวยไทย นวดไทย และอาหารไทย และเทศกาลแห่งความสุข โดยนําเสนอผลิตภัณฑ์การเกษตรตามฤดูกาล
โฆษกประจําสํานักนายกรัฐมนตรี ยังเปิดเผยว่า ตลอดระยะเวลาที่ผ่านมา Thailand Pavillion ภายใต้พื้นที่ Mobility Zone ในงาน World Expo Dubai 2020 ได้รับความสนใจและกระแสตอบรับจากนักท่องเที่ยวอย่างมาก ด้วยเนื้อหาภายในที่เกี่ยวข้องกับนวัตกรรมการขับเคลื่อนประเทศไทย การแสดงโชว์พิเศษ การนําเสนอผลงานผลิตภัณฑ์สัญชาติไทยและเทคโนโลยีดิจิทัลจากพันธมิตรภาครัฐและเอกชนที่หมุนเวียนกันมาจัดแสดง ล่าสุด เมื่อวันที่ 12 กุมภาพันธ์ 2565 ที่ผ่านมายังได้จัดกิจกรรมพิเศษฉลองยอดผู้เข้าชมอาคารแสดงประเทศไทย ครบ 1 ล้าน และคาดว่าจะเพิ่มขึ้นต่อไปจนสิ้นสุดงานในเดือนมีนาคมนี้
รัฐบาลไทย-ข่าวทำเนียบรัฐบาล-สธ. เผย ฉีดวัคซีนโควิดเข็ม 3 ป้องกัน “โอมิครอน” ได้สูงขึ้น แนะ ปชช. ฉีดหลังครบ 3 เดือนทุกสูตร
วันอังคารที่ 22 มีนาคม 2565
สธ. เผย ฉีดวัคซีนโควิดเข็ม 3 ป้องกัน “โอมิครอน” ได้สูงขึ้น แนะ ปชช. ฉีดหลังครบ 3 เดือนทุกสูตร
.....
กระทรวงสาธารณสุข (สธ.) เผยประสิทธิผลวัคซีนโควิด-19 จากการใช้จริงใน จ.เชียงใหม่ (เดือน ม.ค. – ก.พ. 65) พบฉีดเข็ม 3 ป้องกันการติดเชื้อสายพันธุ์โอมิครอนได้ 45 - 68% ป้องกันเสียชีวิตสูง 98% ส่วนเข็ม 4 ป้องกันการติดเชื้อ 82% และยังไม่พบการเสียชีวิต จึงเร่งจัดบริการฉีดเข็มกระตุ้นในผู้สูงอายุให้ได้ 70% ก่อนสงกรานต์ พร้อมปรับแนวทางการฉีดวัคซีนเข็มกระตุ้น ดังนี้
.
1.กลุ่มอายุ 18 ปีขึ้นไป ให้ฉีดเข็ม 3 ห่างจากเข็ม 2 ตั้งแต่ 3 เดือนขึ้นไปในวัคซีนทุกสูตร และฉีดเข็ม 4 ห่างจากเข็ม 3 ตั้งแต่ 4 เดือนขึ้นไป โดยหากฉีดเข็มกระตุ้นด้วยวัคซีนไฟเซอร์ สามารถเลือกฉีดแบบครึ่งโดสได้ ภายใต้ดุลยพินิจของแพทย์และความสมัครใจ
.
2.กลุ่มอายุ 12 - 17 ปี ให้เข้ารับวัคซีน mRNA เป็นเข็ม 3 โดยห่างจากเข็ม 2 เป็นเวลา 4 - 6 เดือนขึ้นไป ซึ่งสอดคล้องกับคําแนะนําขององค์การอนามัยโลกและราชวิทยาลัยกุมารแพทย์แห่งประเทศไทย
.
3.ผู้ที่มีประวัติติดเชื้อโควิด-19 มาก่อน ให้ฉีดวัคซีนตามหลักการเดียวกับผู้ที่ไม่เคยติดเชื้อ โดยฉีดวัคซีนหลังติดเชื้อเป็นเวลา 3 เดือน
.
อ่านเพิ่มเติม คลิกhttps://www.thaigov.go.th/news/contents/details/52783
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-PM meets with Argentine Ambassador to Thailand
วันจันทร์ที่ 18 ตุลาคม 2564
PM meets with Argentine Ambassador to Thailand
PM meets with Argentine Ambassador to Thailand
October 18, 2021, at 11.00 hrs, at the Ivory Room, Thai Khu Fah Building, Government House, Mrs. Maria Alicia Cuzzoni de Sonschein, Ambassador of the Republic of Argentina to Thailand, paid a courtesy call on Prime Minister and Defense Minister Gen. Prayut Chan-o-cha on occasion of her tenure completion. Government Spokesperson Thanakorn Wangboonkongchana disclosed gist of the meeting as follows:
The Prime Minister thanked the Argentine Ambassador and commended her active role in strengthening relations between the two countries. Argentina is Thailand’s important friend and trade partner from Latin America and the Caribbean. The two countries have also gorged cordial and long-standing relations and cooperation. The Prime Minister expressed hope that the incoming Argentine Ambassador would continue to work on the reinforcement of cooperation between Thailand and Argentina. He also conveyed his regards to President Alberto Ángel Fernández Pérez of Argentina, and hoped that the two countries push forward cooperation and exchange of visits at all levels once the COVID-19 situation eases.
The Argentine Ambassador expressed honor to have been tenured in Thailand. She commended close relations between the two countries and congratulated the 66th anniversary of the diplomatic relations in 2021. Relations between Thailand and Argentina have had a lot more potential, especially in economic cooperation, human resource development, agriculture and livestock, culture, and Atoms for Peace cooperation. The Argentine Ambassador affirmed her commitment to continue to promote cooperation between the two countries even after her tenure completion for mutual interests.
The Argentine Ambassador also expressed appreciation toward the Thai Government for its cooperation throughout her tenure. She commended the Prime Minister’s policy on the country reopening for economic recovery, especially the success of Phuket Sandbox scheme. The Ambassador personally like traveling to Phuket, and Thailand’s beautiful nature and tourist attractions, as well as the Thai people’s hospitality, has impressed her a great deal.
รัฐบาลไทย-ข่าวทำเนียบรัฐบาล-“กอช. แนะ ผู้ประกอบอาชีพอิสระหรือประชาชนที่ลาออกจากการทำงานประจำ สามารถสมัครเข้าเป็นสมาชิก กอช. เพื่อรับบำนาญรายเดือนหลังอายุ 60 ปี”
วันจันทร์ที่ 27 กันยายน 2564
“กอช. แนะ ผู้ประกอบอาชีพอิสระหรือประชาชนที่ลาออกจากการทํางานประจํา สามารถสมัครเข้าเป็นสมาชิก กอช. เพื่อรับบํานาญรายเดือนหลังอายุ 60 ปี”
กอช. แนะผู้ประกอบอาชีพอิสระ หรือประชาชนที่ลาออกจากการทํางานประจํา ไม่มีสวัสดิการใดๆ สามารถสมัครเข้าเป็นสมาชิก กอช. เพื่อรับบํานาญ โดยต้องมีอายุไม่เกิน 60 ปีบริบูรณ์ พร้อมออมเงินเริ่มต้น 50 บาท และรับเงินสมทบเพิ่มจากรัฐสูงสุดไม่เกิน 1,200 บาทต่อปี
กองทุนการออมแห่งชาติ หรือ กอช. แนะผู้ประกอบอาชีพอิสระ หรือ ประชาชนที่ลาออกจากการทํางานประจํา ไม่มีสวัสดิการใดๆ สามารถสมัครเข้าเป็นสมาชิก กอช. เพื่อรับบํานาญ โดยต้องมีอายุไม่เกิน 60 ปีบริบูรณ์ พร้อมออมเงินเริ่มต้น 50 บาท และรับเงินสมทบเพิ่มจากรัฐสูงสุดไม่เกิน 1,200 บาทต่อปี ตรวจสอบสิทธิก่อนการสมัครได้ที่แอปพลิเคชัน กอช. สอบถามข้อมูลเพิ่มเติมได้ที่สายด่วนเงินออม โทร.02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า ผู้ประกอบอาชีพอิสระ หรือ ประชาชนที่ลาออกจากการทํางานประจํา ที่เคยได้รับสวัสดิการจากหน่วยงาน เมื่อออกจากระบบการทํางาน ไม่มีสวัสดิการใดๆ โดยสมัครเข้าเป็นสมาชิก กอช. ได้ ซึ่งต้องมีอายุไม่เกิน 60 ปี หรือตรวจสอบสิทธิในการสมัครเข้าเป็นสมาชิกผ่านแอปพลิเคชัน กอช. เพื่อรับสวัสดิการด้านบํานาญยามเกษียณกับ กอช. พร้อมได้รับเงินสมทบที่รัฐเพิ่มให้อีกตามช่วงอายุของสมาชิกสูงสุด 1,200 บาทต่อปี เพียงออมเงินเริ่มต้น 50 บาท สูงสุดไม่เกิน 13,200 บาทต่อปี
ทั้งนี้ ผู้ที่สนใจสามารถสมัคร ส่งเงินออมสะสม ดูยอดเงินออม ผ่านช่องทาง แอปพลิเคชัน “กอช.” หรือ หน่วยรับสมัครสมาชิกใกล้บ้านท่าน อาทิ ที่ว่าการอําเภอทั่วประเทศ สํานักงานคลังจังหวัด สถาบันการเงินชุมชน ตัวแทน กอช. ประจําหมู่บ้าน ธนาคารออมสิน ธ.ก.ส. ธอส. และธนาคารกรุงไทย ทุกสาขา รวมทั้งเคาน์เตอร์เซอร์วิส เทสโก้โลตัส บิ๊กซี ตู้บุญเติม ไปรษณีย์ไทย และเครือข่ายรับสมัครทั่วประเทศ สอบถามข้อมูลเพิ่มเติมได้ที่ สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-รมว.วธ. เป็นประธานพิธีสักการะพระพุทธสิริวัฒนธรรโมภาส พระพุทธรูปประจำกระทรวง ไหว้ศาลพระภูมิ และศาลตายาย
วันจันทร์ที่ 4 ตุลาคม 2564
รมว.วธ. เป็นประธานพิธีสักการะพระพุทธสิริวัฒนธรรโมภาส พระพุทธรูปประจํากระทรวง ไหว้ศาลพระภูมิ และศาลตายาย
พิธีสักการะพระพุทธสิริวัฒนธรรโมภาส พระพุทธรูปประจํากระทรวง ไหว้ศาลพระภูมิ และศาลตายาย และพิธีบําเพ็ญกุศลเนื่องในวันคล้ายวันสถาปนากระทรวงวัฒนธรรม ก้าวสู่ ๒ ทศวรรษ
วันที่ ๑ ตุลาคม ๒๕๖๔ เวลา ๐๘.๓๙ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานพิธีสักการะพระพุทธสิริวัฒนธรรโมภาส พระพุทธรูปประจํากระทรวง ไหว้ศาลพระภูมิ และศาลตายาย จากนั้น เป็นประธานในพิธีบําเพ็ญกุศลเนื่องในวันคล้ายวันสถาปนากระทรวงวัฒนธรรม ก้าวสู่ ๒ ทศวรรษ โดยมี นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม ผู้บริหาร วัฒนธรรมจังหวัด เครือข่ายวัฒนธรรม หน่วยงานภาครัฐ และภาคเอกชน เข้าร่วมงานและร่วมแสดงความยินดี ณ อาคารวัฒนธรรมวิศิษฏ์ กระทรวงวัฒนธรรม
ทั้งนี้ กระทรวงวัฒนธรรม ก่อตั้งขึ้นเมื่อวันที่ ๓ ตุลาคม ๒๕๔๕ โดยได้น้อมนําพระปฐมบรมราชโองการในพระบาทสมเด็จพระวชิรเกล้าเจ้าอยู่หัว เรื่องการสืบสาน รักษา และต่อยอดมาเป็นแนวทางดําเนินงานวัฒนธรรม ภายใต้กรอบยุทธศาสตร์ชาติ ระยะ ๒๐ ปี โดยยึดหลักธรรมาภิบาล บูรณาการความร่วมมือกับทุกภาคส่วน ภาครัฐ ภาคเอกชน และภาคประชาชน ขับเคลื่อนภารกิจด้านศาสนา ศิลปะ และวัฒนธรรม ให้เกิดประโยชน์สูงสุดต่อชุมชน และประเทศชาติ
รัฐบาลไทย-ข่าวทำเนียบรัฐบาล-​Thailand – Germany forges cooperation on climate finances
วันจันทร์ที่ 21 มีนาคม 2565
​Thailand – Germany forges cooperation on climate finances
​Thailand – Germany forges cooperation on climate finances
March 20, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha was pleased with the cooperation on climate finances between Thailand and Germany, which is in line with the Prime Minister’s proclamation, at the World Leaders Summit of the United Nations Framework Convention on Climate Change Conference of the Parties (COP26) on November 1, 2021, to be more aggressive in addressing the climate change challenges in every way and every means possible, by aiming at reaching carbon neutrality in 2050, and Net Zero Emission in or before 2065.
Thailand is willing to work together with the country’s nation friends to protect environment and take forward the cooperation on Long-Term Low GHG Emissions Development Strategy (LT-LEDS). On March 14, 2022, Office of Natural Resources and Environmental Policy and Planning, Ministry of Natural Resources and Environment, in collaboration with German Agency for International Cooperation (GIZ), has organized “Thailand Climate Finance Conference: From International to Domestic Mechanism” to disseminate climate financial information and investment to those interested from both public, private, education, and people sectors, as well as the media and independent organizations. The event was also aimed to promote development of low GHG emission technology, and discuss opportunities and challenges of the green business sector. Other than GIZ, Thailand has also forged cooperation on climate change with various international organizations, such as Japan International Cooperation Agency (JICA), UN, UNDP, FAO, NDCs, etc.
According to the Government Spokesperson, the Prime Minister has confidence in the potential of Thailand’s green economic development, which could be built upon to enhance the country’s status as sustainable and green industrial hub. The BCG Economic Model has been focused to add value and increase competitiveness while taking into account environmental protection, low GHG emission manufacturing, and the SDGs. The Government has a policy to promote electric vehicles (EVs) industry to encourage domestic use of EVs, and elevate Thailand as regional hub and base for EVs production. The areas of alternative and renewable energy, as well as reuse & recycle, will also be promoted to ensure balanced, sustainable and inclusive growth going forward.
รัฐบาลไทย-ข่าวทำเนียบรัฐบาล-โครงการ ๙๙ ดวงตาเพื่อทหารกล้าถวายเป็นพระราชกุศล เนื่องในโอกาสมหามงคลเฉลิมพระชนมพรรษา ๙๐ พรรษา สมเด็จพระนางเจ้าสิริกิติ์ พระบรมราชินีนาถพระบรมราชชนนีพันปีหลวง ๑๒ สิงหาคม ๒๕๖๕
วันจันทร์ที่ 22 สิงหาคม 2565
โครงการ ๙๙ ดวงตาเพื่อทหารกล้าถวายเป็นพระราชกุศล เนื่องในโอกาสมหามงคลเฉลิมพระชนมพรรษา ๙๐ พรรษา สมเด็จพระนางเจ้าสิริกิติ์ พระบรมราชินีนาถพระบรมราชชนนีพันปีหลวง ๑๒ สิงหาคม ๒๕๖๕
จากพระมหากรุณาธิคุณของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงบําเพ็ญพระราชกรณียกิจที่สําคัญนานัปการ เพื่อประโยชน์สุขของปวงชนชาวไทยตลอดมา
ซึ่งล้วนคุณประโยชน์แก่ประเทศชาติอย่างอเนกอนันต์ โดยเฉพาะอย่างยิ่ง ทหารผ่านศึกผู้ซึ่งปฏิบัติหน้าที่ปกป้องเอกราชอธิปไตยของชาติไทยให้คงความเป็นเอกราชมาจนถึงทุกวันนี้ พระองค์ได้เสด็จพระราชดําเนินไปทรงเยี่ยมเยียนและพระราชทานสิ่งของอยู่เสมอ และเมื่อทหารเหล่านั้นได้รับบาดเจ็บ บางคนต้องสูญเสียอวัยวะจนกลายเป็นผู้พิการทุพพลภาพก็ยังทรงให้การสงเคราะห์ทหารผ่านศึกและครอบครัวเสมอมา ซึ่งในห้วงที่ผ่านมาองค์การสงเคราะห์ทหารผ่านตึก ได้สนองพระราชปณิธาน โดยจัดทําโครงการ "ความห่วงใยไร้พรหมแดน"เพื่อให้การดูแลสุขภาพ และให้การแนะนําด้านสุขภาพในเชิงรุกให้กับทหารผ่านศึกและครอบครัวในพื้นที่ห่างไกลและทุรกันดาร หรือเนื่องจากมีความพิการมีความยากลําบากในการเข้าถึงระบบบริการสุขภาพ เนื่องในโอกาสมหามงคลวันเฉลิมพระชนมพรรษา ๙๐ พรรษา สมเด็จพระนางเจ้าสิริกิติ์ พระบรมราชินีนาถพระบรมราชชนนีพันปีหลวง ในวันที่ ๑๒ สิงหาคม ๒๕๖๕ องค์การสงเคราะห์ทหารผ่านศึก ในพระบรมราชูปถัมภ์พร้อมด้วยสมาคมแม่บ้านองค์การสงเคราะห์ทหารผ่านศึกและโรงพยาบาลทหารผ่านศึก ได้ดําเนินการต่อยอดจากโครงการ "ความห่วงใยไร้พรหมแดน" โดยการจัดทําโครงการ "๙๙ ดวงตาเพื่อทหารกล้า ถวายเป็นพระราชกุศล" เพื่อให้บริการเปลี่ยนดวงตาเทียมและตรวจสุขภาพดวงตา โดยไม่เสียค่าใช้จ่ายใด ๆ ทั้งสิ้น องค์การสงเคราะห์ทหารผ่านศึก จึงขอเชิญชวนทหารผ่านศึกผู้สูญเสียดวงตา เข้ารับบริการ ณ โรงพยาบาลทหารผ่านศึก กรุงเทพมหานคร ภายใต้โครงการ "๙๙ ดวงตาเพื่อทหารกล้า ถวายเป็นพระราชกุศล"
ทหารผ่านศึกสามารถสอบถามรายละเอียดได้ที่กองจักษุ โสต ศอ นาสิก โรงพยาบาลทหารผ่านศึก โทร. 09 2246 7403 (ในวันและเวลาราชการ) นําทีมโดย แพทย์หญิง ปาจรีย์ ศรัยสวัสดิ์ และ แพทย์หญิง รณิภา ศิริบูรณะ
รัฐบาลไทย-ข่าวทำเนียบรัฐบาล-กทม. เปิดไดร์ฟทรู สายใต้ใหม่ ตรวจโควิด ฟรี 4 กลุ่มเสี่ยง ถึง 1 เม.ย. 65 หรือ จองตรวจ ATK ฟรี 10 รพ. สังกัด กทม.
วันอาทิตย์ที่ 26 ธันวาคม 2564
กทม. เปิดไดร์ฟทรู สายใต้ใหม่ ตรวจโควิด ฟรี 4 กลุ่มเสี่ยง ถึง 1 เม.ย. 65 หรือ จองตรวจ ATK ฟรี 10 รพ. สังกัด กทม.
.....
กทม. เปิดให้บริการตรวจโควิด-19 แบบ Drive Thru แก่ 4 กลุ่มเสี่ยงฟรี ถึง 1 เม.ย. 65 ที่สถานีขนส่งผู้โดยสารกรุงเทพ ถ.บรมราชชนนี (สายใต้ใหม่) เขตตลิ่งชัน โดยทีมแพทย์จาก รพ.ราชพิพัฒน์ ได้แก่
1. ผู้มีอายุ 60 ปีขึ้นไป
2. ผู้ป่วยติดเตียง ผู้พิการ ผู้ป่วย 7 โรค
2. ผู้มีอาการต้องสงสัย ผู้อยู่ร่วมบ้านกับผู้ติดเชื้อ
4. ผู้ทํางานประสานงานในชุมชน
.
นอกจากนี้ ยังรับบริการตรวจ ATK ฟรี ได้ที่ รพ.ในสังกัดสํานักการแพทย์ กทม. โดยประเมินความเสี่ยงในระบบ BKKCOVID19 และจองคิวที่สายด่วน ศูนย์ BFC ของทั้ง 10 รพ. ได้แก่ รพ.กลาง 022251354/ รพ.ตากสิน 024377677/ รพ.เจริญกรุงประชารักษ์ 022897986/ รพ.หลวงพ่อทวีศักดิ์ 024293575/ รพ.เวชการุณย์รัศมิ์ 0829406308/ รพ.ลาดกระบัง 023273049/ รพ.ราชพิพัฒน์ 024443660/ รพ.สิรินธร 023286760/ รพ.ผู้สูงอายุบางขุนเทียน 024050904/ รพ.คลองสามวา 0645576009
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.เฮ้ง เผยเคสโฟร์โมสต์เลิกจ้างลูกจ้าง นายจ้างจ่ายสิทธิประโยชน์ตามกฎหมายแรงงานครบถ้วน
วันพุธที่ 20 กรกฎาคม 2565
รมว.เฮ้ง เผยเคสโฟร์โมสต์เลิกจ้างลูกจ้าง นายจ้างจ่ายสิทธิประโยชน์ตามกฎหมายแรงงานครบถ้วน
รัฐมนตรีว่าการกระทรวงแรงงาน เผยกรณี บริษัท ฟรีสแลนด์คัมพิน่า เฟรช (ประเทศไทย) จํากัด ผู้ผลิตนมยี่ห้อโฟร์โมสต์ เลิกจ้างลูกจ้างจํานวน 111 คน จ่ายสิทธิประโยชน์ตามกฎหมายแรงงานครบถ้วนแล้ว
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีที่มีข่าวตามสื่อออนไลน์
ว่าผลิตภัณฑ์นมพาสเจอร์ไรซ์ยี่ห้อโฟโมสต์ไม่มีวางจําหน่ายตามร้านสะดวกซื้อและห้างสรรพสินค้าทั่วไป
แล้วนั้น ได้สั่งการให้กรมสวัสดิการและคุ้มครองแรงงาน (กสร.) กระทรวงแรงงาน ตรวจสอบข้อเท็จจริงแล้ว ได้รับรายงานว่า บริษัท ฟรีสแลนด์คัมพิน่า เฟรช (ประเทศไทย) จํากัด ตั้งอยู่เลขที่ 99/30 ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร ประกอบกิจการ ผลิตน้ํานมสด ( ผลิตภัณฑ์นมโฟร์โมสต์
ฟอลคอน เรือใบ ฯลฯ) แจ้งปิดกิจการยุติการดําเนินธุรกิจนมพาสเจอร์ไรซ์แบบถาวร โดยประกาศเลิกจ้างลูกจ้างจํานวน 111 คน ตั้งแต่วันที่ 1 กรกฎาคม 2565 ที่ผ่านมา เนื่องจากบริษัทต้องเปลี่ยนแปลงและปรับตัวให้เข้ากับสถานการณ์ต่างๆ ในปัจจุบันและเพื่อให้สอดคล้องกับแนวทางการดําเนินธุรกิจในระยะยาว โดยการเลิกจ้างในครั้งนี้ บริษัทได้จ่ายสิทธิประโยชน์ตามกฎหมายให้แก่ลูกจ้างทุกคนแล้ว เมื่อวันที่ 30 มิถุนายน 2565 ที่ผ่านมา อย่างไรก็ตาม ลูกจ้างที่ได้รับผลกระทบจากกรณีดังกล่าว หากประสงค์จะใช้สิทธิประกันการว่างงาน การหาตําแหน่งงานว่าง และการฝึกทักษะทางด้านอาชีพตามความต้องการ สามารถ
ติดต่อขอข้อมูลเพิ่มเติมได้ที่หน่วยงานในสังกัดกระทรวงแรงงาน ได้แก่ สํานักงานประกันสังคม กรมการจัดหางาน และกรมพัฒนาฝีมือแรงงาน
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า เคสเลิกจ้างนี้ กรมได้รับทราบก่อนการเลิกจ้างแล้ว จึงได้สั่งการให้พนักงานตรวจแรงงาน สํานักงานสวัสดิการและคุ้มครองแรงงานกรุงเทพมหานครพื้นที่ 9 บูรณาการทํางานร่วมกับสํานักงานประกันสังคมกรุงเทพมหานครพื้นที่ 2 และสํานักงานจัดหางานกรุงเทพมหานคร พื้นที่ 9 เข้าไปชี้แจงสิทธิหน้าที่ตามกฎหมายและสิทธิประโยชน์ต่างๆ ที่ลูกจ้างพึงได้ตามกฎหมายคุ้มครองแรงงานและกฎหมายประกันสังคม รวมทั้งบริการต่างๆ ของหน่วยงานในสังกัดกระทรวงแรงงาน เช่น การจัดหางาน การฝึกอาชีพ ให้นายจ้างและลูกจ้างได้รับทราบ และเมื่อวันที่ 30 มิถุนายน 2565 นายจ้างได้จ่ายเงินสิทธิประโยชน์ตามกฎหมายคุ้มครองแรงงานให้แก่ลูกจ้างทุกคนครบถ้วนแล้ว
รัฐบาลไทย-ข่าวทำเนียบรัฐบาล-กรมทางหลวงชนบท วางแผนดำเนินโครงการถนนต่อเชื่อมถนนนครอินทร์ - ศาลายา มุ่งแก้ไขปัญหาจราจรติดขัดบนถนนกาญจนาภิเษก - บรมราชชนนี รองรับการเติบโตในพื้นที่ จังหวัดนนทบุรี และจังหวัดนครปฐม
วันศุกร์ที่ 1 ตุลาคม 2564
กรมทางหลวงชนบท วางแผนดําเนินโครงการถนนต่อเชื่อมถนนนครอินทร์ - ศาลายา มุ่งแก้ไขปัญหาจราจรติดขัดบนถนนกาญจนาภิเษก - บรมราชชนนี รองรับการเติบโตในพื้นที่ จังหวัดนนทบุรี และจังหวัดนครปฐม
กรมทางหลวงชนบท (ทช.) กระทรวงคมนาคม มีแผนที่จะดําเนินโครงการถนนต่อเชื่อมถนนนครอินทร์ - ศาลายา จังหวัดนนทบุรีและจังหวัดนครปฐม ซึ่งเป็นโครงการตัดถนนแนวใหม่ ขนาด 6 ช่องจราจร ระยะทางประมาณ 12 กิโลเมตร
กรมทางหลวงชนบท (ทช.) กระทรวงคมนาคม โดยสํานักก่อสร้างสะพาน เปิดเผยว่า ถนนนครอินทร์เป็นหนึ่งในโครงการถนนต่อเชื่อมสายติวานนท์ - เพชรเกษม - รัตนาธิเบศร์ (แนวตะวันออก - ตะวันตก) เปิดใช้เมื่อปี 2545 ทั้งนี้ เพื่อเพิ่มเติมโครงข่ายให้สมบูรณ์ เสริมประสิทธิภาพเส้นทางคมนาคม พร้อมแก้ไขการจราจรติดขัดบนถนนกาญจนาภิเษก ถนนบรมราชชนนี รองรับการเติบโตด้านเศรษฐกิจในพื้นที่จังหวัดนนทบุรีและจังหวัดนครปฐม ตลอดจนเพิ่มความสะดวกให้กับประชาชนมากยิ่งขึ้น ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
ทช. จึงได้มีแผนที่จะดําเนินโครงการถนนต่อเชื่อมถนนนครอินทร์ - ศาลายา จังหวัดนนทบุรีและจังหวัดนครปฐม ซึ่งเป็นโครงการตัดถนนแนวใหม่ ขนาด 6 ช่องจราจร ระยะทางประมาณ 12 กิโลเมตร มีจุดเริ่มต้นจากทางหลวงชนบทสาย นฐ.5035 แนวเส้นทางวางตัวไปทางทิศตะวันออก ผ่านคลองตาพริ้ง ผ่านจุดตัดทางหลวงชนบทสาย นฐ.3004 ที่ประมาณ กม. 3+500 ข้ามคลองนราภิรมย์ ตัดผ่านทางหลวงชนบทสาย นบ.5014 ข้ามคลองสามท้าวตัดทางหลวงชนบทสาย นบ.1001 ข้ามคลองจีนบ่าย ข้ามคลองขุนเจน โดยแนวเส้นทางจะอยู่ทางทิศเหนือของศูนย์พัฒนาชีวิตใหม่ และแนวเส้นทางจะเบี่ยงไปทางทิศตะวันออกเฉียงใต้ ข้ามคลองลาดละมุด ผ่านทางหลวงชนบทสาย นบ.5035 ใกล้กับทางแยกเข้าวัดบางม่วง จากนั้นแนวจะเบี่ยงไปทางขวาวางแนวไปทางทิศตะวันออกเฉียงใต้ ข้ามคลองโสนน้อยตัดผ่านทางหลวงชนบทสาย นบ.1001 บริเวณซอยอินทนิล จากนั้นแนวจะเบี่ยงไปทางทิศตะวันออกเฉียงใต้ ผ่านพื้นที่โล่งด้านหลังหมู่บ้านศุภาลัยการ์เด้นวิลล์ ข้ามคลองบางนาและคลองประปา ก่อนเบี่ยงขึ้นไปทางทิศเหนือผ่านพื้นที่ระหว่างหมู่บ้านมัณฑนากับอาคารโครงการบ้านเอื้ออาทรบางกรวย (วัดพระเงิน) โดยแนวเส้นทางจะอยู่ด้านทิศใต้ของวัดสุนทรธรรมิการาม ข้ามคลองหัวคู และเข้าบรรจบกับถนนกาญจนาภิเษกโดยเชื่อมทางแยกต่างระดับบางคูเวียง รวมระยะทางประมาณ 12 กิโลเมตร โดยแนวโครงการตัดพาดผ่านพื้นที่ 2 จังหวัด 3 อําเภอ 6 องค์กรปกครองส่วนท้องถิ่น 7 ตําบล และ 28 หมู่บ้าน ชุมชน
ปัจจุบันได้มีประกาศพระราชกฤษฎีกากําหนดเขตที่ดินที่จะเวนคืนลงในราชกิจจานุเบกษาเรียบร้อยแล้ว โดยมีผลบังคับใช้ตั้งแต่วันที่ 16 กันยายน 2564 ที่ผ่านมา มีระยะเวลา 5 ปี โดย ทช. จะเข้าดําเนินการสํารวจอสังหาริมทรัพย์ เพื่อกําหนดค่าทดแทนอสังหาริมทรัพย์เบื้องต้นและจะของบประมาณในการจ่ายค่าทดแทนอสังหาริมทรัพย์ให้กับประชาชนที่ได้รับผลกระทบตามแนวเส้นทางต่อไป คาดว่าโครงการดังกล่าวจะใช้พื้นที่เวนคืนประมาณ 350 ไร่ อาคารสิ่งปลูกสร้าง 87 หลัง